KS Daily View วันที่ 2 ก.พ. 2565
2 กุมภาพันธ์ 2565

☀️KS Daily View 02.02.2022 >>> ตลาดหุ้นสหรัฐฯปรับตัวขึ้นต่อเนื่องเป็นวันที่ 3 ติดต่อกัน/รฟม.ประกาศผู้ชนะประมูลโครงการรถไฟฟ้าสายสีม่วงใต้ได้แก่ CK+STEC และ ITD+NWR เราแนะนำ STEC เป็นหุ้นเด่นในกลุมรับเหมา/ SET คาด 1655-70 หุ้นแนะนำ BEM, TIDLOR
ตลาดต่างประเทศ: ตลาดหุ้นสหรัฐฯปรับตัวขึ้นต่อเนื่องเป็นวันที่ 3 ติดต่อกัน นำโดยกลุ่มพลังงานและกลุ่มการเงิน นักลงทุนหันมาสนใจตัวเลขเศรษฐกิจและผลประกอบการมากขึ้น ดัชนีชี้นำเศรษฐกิจ ISM ภาคการผลิตของสหรัฐปรับตัวลงสู่ระดับ 57.6 ในเดือนม.ค. ซึ่งเป็นระดับต่ำสุดนับตั้งแต่เดือนก.ย.2563 แต่สูงกว่าที่นักวิเคราะห์คาดการณ์ที่ระดับ 57.4 และยังสูงกว่าระดับขยายตัวที่ 50 อยู่พอสมควร แสดงถึงเศรษฐกิจสหรัฐฝั่งการผลิตยังคงขยายตัวในระยะข้างหน้า ขณะที่รายงานผลประกอบการบริษัทขนาดใหญ่สหรัฐฯเมื่อคืน Exon Mobile General Motors (GM) ต่างรายงานยอดขายต่ำกว่าคาดเล็กน้อยแต่กำไรยังดีกว่าคาด ส่วน Google และ Tenable ผู้ให้บริการด้าน cybersecurity solution ต่างรายงานผลประกอบออกมาดีกว่าคาดทั้งยอดขายและกำไร
ตลาดภายในประเทศ: อัพเดตหุ้นกลุ่มรับเหมาก่อสร้าง รฟม.ประกาศผู้ชนะประมูลโครงการรถไฟฟ้าสายสีม่วงใต้ ซึ่งได้แก่ กิจการร่วมค้าระหว่าง CK+STEC และ ITD+NWR รวมถึงบริษัท ITD และ UNIQ คาดการณ์ upside ที่ 2% ต่อราคาเป้าหมายของ STEC จากการชนะประมูลโครงการนี้ และ downside ที่คาดว่าจะมีค่อนข้างน้อยต่อราคาเป้าหมายของ CK เรามีมุมมองเชิงบวกต่อกลุ่ม โดยมี STEC เป็นหุ้นเด่นของเรา ปัจจัยหนุน คือ เป็นผู้รับเหมาหลัก การขยายตัวของ GPM การเติม backlog และราคาหุ้นที่ยัง laggard
กลยุทธ์การลงทุนประจำเดือนกุมภาพันธ์ เรายังคงมีมุมมองเชิงบวกต่อตลาดหุ้นไทย โดยมีเป้าหมายอยู่ที่ระดับ 1,680 จากเศรษฐกิจฟื้นตัวหลังเริ่มเปิดประเทศและนโยบายการเงินการคลังที่ยังสนับสนุนการเติบโต ขณะที่ความเสี่ยงที่ต้องระมัดระวังคือปัจจัยนโยบายการเงินที่เข้มงวดเพิ่มเติมของ Fed, เศรษฐกิจจีนชะลอตัวและการปรับขึ้นค่าแรงขั้นต่ำของไทย กลุ่มหุ้นแนะนำของเราเดือนนี้ได้แก่กลุ่มบริโภคภายในประเทศและการลงทุนภาครัฐได้แก่ CPALL, SABINA, HENG, STEC หุ้นกลุ่มฟื้นตัวจากการท่องเที่ยวกลับมา TOP, CENTEL, BH หุ้นกลุ่ม Anti-commodities ได้แก่ PTG, GFPT, OSP หุ้นกลุ่ม Yield plays ได้แก่ KKP, LH, DTAC, BAM และหุ้นที่ได้ประโยชน์จากดอกเบี้ยขาขึ้น BLA.
มุมมองตลาดหุ้น SET คาด 1655-70 หุ้นแนะนำ BEM, TIDLOR
Top pick: BEM (ราคาพื้นฐาน 10.11 บาท). คาดแนวโน้มการฟื้นตัวหลังเปิดเมืองและผ่อนคลายล็อกดาวน์ รวมถึงความคาดหวังการชนะการประมูลรถไฟฟ้าสายสีส้ม.
TIDLOR (ราคาพื้นฐาน 50.00 บาท). คาดแนวโน้มกำไรเติบโตแข็งแกร่งจากผลิตภัณฑ์ที่มีนวัตกรรมและรายได้จากค่าธรรมเนียมสูงขึ้นในปีนี้ รวมถึงระดับมูลค่าที่น่าสนใจ. ขณะที่การจับมือพันธมิตรกับเมืองไทยประกันภัยนำเสนอผลิตภัณฑ์ประกันสุขภาพและประกันอุบัติเหตุจะช่วยหนุน sentiment บวกระยะสั้น.
รายงานตัวเลขเศรษฐกิจ
วันพุธ ติดตาม ตัวเลขเงินเฟ้อของยูโรโซน เดือน ม.ค. คาด -0.3% MoM และ +4.5% YoY ตัวเลขการจ้างงานภาคเอกชนของสหรัฐฯ เดือน ม.ค. คาด +2.08 แสนตำแหน่ง ปริมาณสต๊อกน้ำมันดิบสหรัฐฯ รายสัปดาห์ของสหรัฐฯ และการประชุม OPEC+
วันพฤหัสฯ ติดตาม การประชุมธนาคารกลางยุโรปคาดคงอัตราดอกเบี้ยนโยบาย Deposit Facility Rate ที่ -0.50% ตัวเลข ISM Non-manufacturing PMI ของสหรัฐฯ เดือน ม.ค. คาด 59.3 จุด (-4.3% MoM) การขอรับสวัสดิการว่างงานของสหรัฐฯ รายสัปดาห์คาด +2.55 แสนคน
วันศุกร์ ติดตาม การจ้างงานนอกภาคเกษตรของสหรัฐฯ เดือน ม.ค. คาด +1.55 แสนตำแหน่ง อัตราการว่างงานของสหรัฐฯ เดือน ม.ค. คาด 3.9% ทรงตัว MoM ค่าจ้างรายชั่วโมงของสหรัฐฯ เดือน ม.ค. คาด +0.5% MoM และ +5.2% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp